Hei, denne artikkelen er over ett år gammel og kan inneholde utdatert informasjon

(Dagbladet): Kriminalomsogrgen har bestemt at de innsatte i Bergen fengsel skal få se porno bak murene.

De ansatte reagerer kraftig og mener at det ikke er en menneskerett å få se pornografiske filmer, ifølge Bergensavisen.

Saken ble tatt opp på avdelingen på Osterøy etter at ansatte på avdelingen på Osterøy har ønsket å få tilgang på DVD med pornografisk innhold.

Muligheten for å se på porno skal gjelde for alle Bergen fengsels avdelinger, og i norske fengselsanstalter for øvrig, ifølge Kriminalomsorgen.

Gruer seg til å gå nattrunde - Hårreisende, sier Knut Are Sven Svenkerud, leder i Kriminalomsorgens Yrkesforbund, til avisa.

Han råder ledelsen til å tenke gjennom beslutningen på nytt.

Ansatte gruer seg til å oppsøke de innsatte og delta på nattrunder etter at pornofilmer skal bli tillatt.

- Regionen kan ikke ha sett alle konsekvensene av tiltaket. Soningsfanger er idømt en frihetsstraff. En av følgene er at de innsatte ikke får ta del i alt det som er tillatt i samfunnet for øvrig, sier Svenkerud.

Legitimt krav Kriminalomsorgen region vest mener tilgang på pornofilmer er et legitimt krav fra de innsatte.

- Som tjenestemenn er vi underlagt norsk lov, og våre personlige oppfatninger kan ikke påvirke utformingen av yrkesrollen vår, sier Assisterende regionsdirektør Leif Waage til avisa.

Han understreker at lovlige pornografiske filmer er noe som tilhører det personlige liv og intimsfære.

